Giovanni Battista Tiepolo
Džovanis Batista Tiepolas arba Džambatista Tiepolas, paprastai žinomas sutrumpintai pavarde Tiepolas (arba Tjepolas, it. Giovanni Battista Tiepolo, Giambattista Tiepolo, 1696 m. kovo 5 – 1770 m. kovo 27 d.) – italų XVIII a. tapytojas ir raižytojas iš Venecijos, garsiausias rokoko dailės meistras. Įvardijamas iškiliausiu XVIII a. Europos dailininku. Svarbiausi jo gyvenimo darbai yra freskų ciklai Italijos aristokratų rūmuose, Vokietijos Viurcburgo rūmuose ir Ispanijos Madrido karališkuosiuose rūmuose. Be freskų dailininkas paliko daugybę paveikslų ir grafikos darbų.